## Deklaracija o osudi Narodne skupštine Republike Srbije zbog miješanja u unutarnje stvari Republike Hrvatske

### NN 19/1991 (23.4.1991.), Deklaracija o osudi Narodne skupštine Republike Srbije zbog miješanja u unutarnje stvari Republike Hrvatske

# SABOR REPUBLIKE HRVATSKE

Na temelju članka 2. Ustava Republike Hrvatske i članka 6. Ustavnog
zakona za provedbu Ustava Republike Hrvatske, Sabor Republike Hrvatske
na zajednićkoj sjednici svih vijeća 17. travnja 1991. ˇ - oštro prosvjedujući
protiv Deklaracije Narodne skupštine Republike Srbije od 2. travnja 1991.
o mirnom rješavanju jugoslavenske krize, protiv građanskog rata i nasilja,
- podržavajući i u cijelosti odobravajući Izjavu Predsjedništva Sabora
Republike Hrvatske od 8. travnja 1991. o toj deklaraciji, - u namjeri da
zaštiti suverenitet, cjelovitost, jedinstvenost i neovisnost Republike
Hrvatske donosi

## DEKLARACIJU

### o osudi Narodne skupštine Republike Srbije zbog miješanja u unutarnje stvari Republike Hrvatske

1. Deklaracija Narodne skupštine Republike Srbije, prema kojoj se navodno
u Republici Hrvatskoj primjenjuje nasilje nad srpskim narodom od strane
državnih vlasti, utemeljena je na proizvoljnim i neistinitim tvrdnjama.
U općini Titovoj Korenici odnosno Plitvicama, Pakrac i u drugim mjestima
na teritoriju Republike Hrvatske u kojima su tijela državne vlasti Republike
Hrvatske djelotvorno uspostavila javni red i mir, nije upotrebljena sila
protiv "interesa srpskog naroda" već protiv teroristićkih pojedinaca
i skupina koje, narušavajući pravni poredak Republike Hrvatske, onemogućuju
miran život njenih građana.

2. Republika Hrvatska odlućno će, svim sredstvima pravne države koja
joj stoje na raspoložbi, suzbijati napade na svoj pravni poredak. Ometanjem
prometa osoba i stvari, miniranjem pruga, oružanim pljaćkama, razbojstvima
pa i ubojstvima te drugim zloćinaćkim djelovanjem, teror na pojedinim dijelovima
Republike Hrvatske poprimio je takve razmjere da Hrvati a ni svi drugi
njeni gradani to više ne mogu trpjeti. Nad tim se terorom zgražava cijeli
civilizirani svijet. ldejni zaćetnici, stvarni pokretaći i neposredni izvršitelji
tog razbojnićkog zlosilja izdanci su velikosrpske, osvajačke, i hegemonistićko-unitaristićke
politike, koja svoj stožer ima u glavnom gradu Beogradu, što deklaracija
o kojoj je rijeć oćito potvrđuje. Neposredni je cilj te politike rušenjc
demokratski uspostavljena pravnog poretka u Republici Hrvatskoj i njenih
zakonito izabranih državnih tijela te stvaranje Velike Srbije na uštrb
svih drugih republika i autonomnih pokrajina, a osobito na uštrb Republike
Hrvatskc.

3. Deklaracija Narodne skupštine Republike Srbije pokušava pružiti legalitet
i legitimitet jednoj izmišljenoj, protuustavnoj, nezakonitoj i pravno nepostojećoj
tvorevini i njezinim tijelima. Pokušaj administrativnog organiziranja nekoliko
hrvatskih općina mimo ustavnog i pravnog poretka Republikc Hrvatske predstavlja
najgrublji i najorganiziraniji napad na suverenitet i teritorijalnu cjelovitost
Republike Hrvatske, za što velikim dijelom odgovornost snosi Srpska demokratska
stranka. Većina, medutim, srpskog pućanstva u Hrvatskoj Iojalna je Republici
Hrvatskoj kao svojoj domovini i štuje njena demokratski izabrana državna
tijela.

4. Deklaracija Narodne skupštine Republike Srbije predstavlja državno-pravno
neprihvatljiv akt miješanja u unutarnje stvari Republike Hrvatske. Njome
se pokušava zakonito djelovanje redarstvenih snaga Republike Hrvatske ne
samo izjednaćiti s teroristićkim djelovanjem pojedinaca i grupa već se,
što je još apsurdnije, pokušava odrediti naćin na koji bi redarstvene snage
Republike Hrvatske imale postupati.

5. Mada ju je donijela skupština kao predstavnićko tijelo svih njenih
gradana, Deklaracija Narodne skupštine Republike Srbije ima u vidu samo
interese srpskog naroda, ćime se svjesno zapostavljaju interesi Hrvata,
Albanaca, Madara, Muslimana i svih drugih koji žive u Republici Srbiji.
S druge strane, Narodna skupština Republike Srbije prisvaja sebi, nićim
utemeljeno, pravo govoriti u ime cijelog srpskog naroda, pa i onih Srba
koji nikada nisu živjeli u Srbiji. Ni jedan narod, pa tako ni srpski, ne
može zahtijevati da u cijelosti živi u jednoj državi, jer time negira isto
takvo pravo drugim narodima. Srpski narod ima svoju državu, a to je Republika
Srbija.

6. Deklaracija Narodne skupštine Republike Srbije utemeljena je na teritorijalnim
pretenzijama prema Hrvatskoj. S obzirom na to, ukoliko se otvori pitanje
unutarnjih granica, Hrvatska pridržava pravo da zahtijeva ukupni hrvatski
etnićki i povijesni teritorij.

7. Deklaracija Narodne skupštine Republike Srbije otvoreno poziva Jugoslavensku
narodnu armiju i tzv. Štab Vrhovne komande oružanih snaga SFRJ na intervenciju,
iako su Predsjedništvo SFRJ i JNA, priznavajući legalno izabranu vlast
u republikama, nedvosmisleno i opetovano izjavili da se JNA neće miješati
u rješavanje jugoslavenske državne i ustavne krize. Zbog toga je ta deklaracija
po svom duhu i poruci militantna.

8. Republika Hrvatska, držeći se naćela i ciljeva Rezolucije o prihvaćanju
postupka za razdruživanje SFRJ i o mogućem udruživanju u savez suverenih
republika koju je Sabor Republike Hrvatske donio 21. veljaće 1991, taj
će postupak i provesti, štiteći svoj suverenitet i svoje interese.

9. Polazeći od ćinjenica da je Republika Hrvatska suverena i demokratska
država u kojoj su svim njenim građanima, pa tako i pripadnicima srpskog
naroda, zajamćena sva nacionalna, građanska i druga Ijudska prava. kao
i od ćinjenice da je Deklaracija Narodne skupštine Republike Srbije utemeljena
na neistinama, militarizmu i velikosrpskom ekspanzionizmu, Sabor Republike
Hrvatske je ocjenjuje aktom miješanja Republike Srbije u unutarnje stvari
Republike Hrvatske te je odbacuje.

10. Suglasno Pariškoj povelji iz studenoga l990, Sabor Republike Hrvatske
poziva Narodnu skupštinu Republike Srbije na konstruktivnu suradnju na
dobrobit građana obih republika.

11. Ova će se deklaracija objaviti u "Narodnim novinama",
službenom listu Republike Hrvatske i dostaviti skupštinama svih jugoslavenskih
republika i pokrajina.

Klasa: 021-03/91-06/07

Zagreb, 17. travnja 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Ostalo, NN 19/1991-588